En aquest bloc presentem una proposta de sessió d'inspiració creativa coral amb temes com la nova economia circular, els processos, la sostenibilitat i l'apoderament de col·lectius.
Tot això fa que sigui, més que mai, el moment de l'artesania.
L'objectiu d'aquesta sessió és mostrar que "ARA ÉS AQUEST MOMENT" comptant amb 4 mirades d'agents clau de la contemporaneïtat i l'artesania.
Conduit per Francesca Tur, publicista especialitzada en el món de las tendències, dedicada a l'assessorament estratègic creatiu.
Lucas Zaragosi, Alicia Roselló i Aldanondoyfdez compartiran de manera visual 10 raons, perquè ARA ÉS L'ARTESANIA LA PROTAGONISTA DELS FUTURS QUE VENEN.
Loewe és una marca que sempre ha fet bandera del seu ADN artesà i ha basat la seva estratègia de construcció de marca en aquest fet diferencial competint amb altres grans marques internacionals del sector del luxe que han preferit posar el focus en grans dissenyadors o valors més vinculats a la sofisticació i el glamur.
Aquest compromís amb l'artesania es veu reflectit també en el Craft Prize que atorga la seva fundació i que tant està ajudant al prestigi internacional de l'artesania.
Aquest bloc consta de dos continguts audiovisuals que estaran disponibles al web de la Setmana d'Artesania 2020 centrades en la marca i la Fundació Loewe.
Hem escollit Loewe per la seva excel·lència i la seva aposta constant de contemporitzar una marca que beu de l'artesania més tradicional.
Tanmateix el Craft Prize de la seva fundació i la seva exposició s'ha posicionat només en 4 edicions com el principal i més dotat econòmicament premi en l'àmbit de l'artesania contemporània.
A més, fan una tasca important de difusió d'artesans que comparteixen amb la seva feina els valors de la fundació.
The Michelangelo Foundation per a la Creativitat i l'artesania és una organització internacional sense ànim de lucre que celebra i preserva l'artesania i reforça la seva connexió amb el món del disseny.
Volen ajudar a la ciutadania a redescobrir la capacitat de la mà humana per crear i donar suport a aquells que ho fan millor: els excepcionals mestres artesans europeus contemporanis que utilitzen tradicions, habilitats i coneixements per fabricar bells objectes de valor durador.
Són els organitzadors d'Homo Faber, la Biennal internacional de referència de l'excel·lència artesana que celebren a Venècia.
A més desenvolupen altres esdeveniments i accions com Doppia Firma, on incentiven el diàleg entre el disseny i l'artesania, programes de desenvolupament per a joves artesans, plataformes digitals i programes artesans a diferents països i publicacions.
Col·laboren amb diverses escoles i institucions de diferents països.
En el marc de la Setmana d'Artesania 2020, volem saber què pensen els nostres Premis Nacionals d'Artesania sobre quin serà el rol de l'artesania en la societat postcovid-19, com el confinament i les restriccions a la mobilitat han canviat la nostra manera de veure els espais i els objectes i la nostra relació amb ells; els canvis que han vingut per quedar-se, com el teletreball en molts àmbits productius; les compres de productes i serveis en línia; els canvis en la manera de relacionar-nos, de fer i rebre turisme, etc.